Dé:Nash // Korszakzáró Mulatság – nyereményjáték szabályzat
A nyereményjátékban (a továbbiakban: „Játék”) részt vevők (a továbbiakban: „Játékos”) a jelen játékszabályzat elfogadásával vehetnek részt. A résztvevők a részvételüket megelőzően tudomásul veszik és elfogadják a nyereményjáték hivatalos játékszabályzatát és a Szervező adatvédelmi tájékoztatóját.
A nyereményjáték szervezője
A nyereményjáték szervezője a Magneoton Zrt. (székhely: 1124 Budapest, Sirály utca 6.) (a továbbiakban: „Szervező”).
A Játék lebonyolítója a Magneoton Zrt. (székhely: 1124 Budapest, Sirály utca 6.) (a továbbiakban: „Lebonyolító”).
A nyertes sorsolását és a nyertes értesítését az Akvárium Klub végzi.
A nyereményjátékban résztvevő személyek
A Játékban valamennyi magyarországi állandó lakcímmel rendelkező, 18. életévét betöltött, cselekvőképes természetes személy jogosult részt venni a jelen szabályzatban foglaltak szerint.
A Játékban nem vehetnek részt a Szervező, a Lebonyolító, valamint a Játék lebonyolításában közvetlenül részt vevő cégek tulajdonosai, vezető tisztségviselői, alkalmazottai, illetve ezek közeli hozzátartozói.
A nyereményjáték időtartama
A Játék időtartama:
2026. augusztus 21. napjától 2026. augusztus 31. napjáig.
A Játék kezdő időpontja 2026. augusztus 21. 12:00, a Játék lezárásának időpontja 2026. augusztus 31. 23:59.
A nyereményjáték menete
A játékkiírás a Dé:Nash Instagram oldalán kerül közzétételre.
A Játékban való részvételhez külön regisztráció vagy jelentkezés nem szükséges.
A Játékban automatikusan részt vesz minden olyan, 18. életévét betöltött, cselekvőképes természetes személy, aki 2026. augusztus 31. napjáig megvásárolja a Dé:Nash // Korszakzáró Mulatság című, 2026. szeptember 4-én, pénteken az Akvárium Klubban (1051 Budapest, Erzsébet tér 12.) megrendezésre kerülő koncertre szóló belépőjegyet.
A koncertre szóló belépőjegy az Akvárium Klub hivatalos jegyértékesítési felületén vásárolható meg:
Akvárium Klub – Dé:Nash // Korszakzáró Mulatság
A Játékban való részvétellel a Játékos elfogadja a jelen játékszabályzatban foglalt feltételeket.
A nyertes 2026. szeptember 1-jén kerül kisorsolásra a Játékban részt vevő, a részvételi feltételeknek megfelelő Játékosok közül.
A sorsolást az Akvárium Klub végzi az általa kezelt jegyértékesítési adatok alapján.
1 fő nyertes és 1 fő tartaléknyertes kerül kisorsolásra.
A nyertes Játékost az Akvárium Klub értesíti a sorsolást követően az általa kezelt jegyvásárlói adatok alapján.
Amennyiben a nyertes Játékos a megkeresésben megjelölt határidőig nem veszi fel a kapcsolatot az Akvárium Klubbal, illetve nem bocsátja rendelkezésre a nyeremény átadásához szükséges adatokat, elveszíti jogosultságát a nyereményre, és helyébe a tartaléknyertes lép.
Nyeremény
1 db egyedi, Dé:Nash által kézzel készített fakard.
A nyeremény készpénzre nem váltható, és más nyereményre nem cserélhető.
A nyereményt Dé:Nash személyesen adja át a nyertes Játékos részére a koncertet követő napokban. A nyeremény átadásának pontos időpontjáról és helyszínéről Dé:Nash vagy a Szervező előzetesen egyeztet a nyertes Játékossal.
A nyeremény nem tartalmazza a koncertre szóló belépőjegy árát, a koncertjegy a Játékban való részvétel feltétele.
Személyi jövedelemadó és egyéb költségek
A Szervező vállalja a nyereménnyel kapcsolatosan felmerülő adók és járulékok megfizetését, valamint a nyertes értesítésének költségét.
A nyeremény átvételével kapcsolatos egyéb költségek a nyertes Játékost terhelik.
Információ a Játékról
A Játékkal kapcsolatban az alábbi elérhetőségen kérhető információ:
e-mail: nyeremenyjatek@magneoton.hu
Személyes adatok kezelése
A Játékban való részvételhez szükséges jegyvásárlói adatokat az Akvárium Klub a jegyértékesítés során kezeli.
A nyertes kiválasztásához és értesítéséhez szükséges adatok felhasználását az Akvárium Klub a saját adatkezelési tájékoztatójában foglaltak szerint végzi.
A Játékos személyes adatainak kezelésére a jegyvásárlás során megismert, az Akvárium Klub által alkalmazott adatkezelési feltételek irányadóak.
A nyertes Játékos a nyeremény átadásához szükséges további adatokat az Akvárium Klub erre irányuló megkeresését követően bocsátja rendelkezésre.
Vegyes rendelkezések
A Szervező fenntartja a jogot, hogy a jelen játékszabályzatot indokolt esetben módosítsa.
A Szervező nem vállal felelősséget az Instagram platform esetleges hibáiból, technikai problémáiból eredő károkért.
A Játék semmilyen módon nem támogatott, nem szervezett, illetve nem kapcsolódik az Instagramhoz.
A Játékkal kapcsolatos jogi út kizárt.
Budapest, 2026. augusztus 21.
Magneoton Zrt.

